สวัสดีค่ะ คลอดลูกได้2อาทิตย์ มีอะไรกันกับแฟน ตื่นเช้ามาปวดท้องน้อย มีเลือดออกนิดๆ อันตรายมั้ยคะ
สวัสดีค่ะ อาการปวดท้องน้อยหลังมีเพศสัมพันธ์อาจเกิดจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน หากมีเพศสัมพันธ์รุนแรงก็อาจเกิดได้-มีเยื่อบุโพรงมดลูกเจริญผิดที่ อาจทำให้มีอาการเจ็บปวดตอนมีการสอดใส่อวัยวะเพศลึกๆได้-กระเพาะปัสสาวะอักเสบ อาจมีอาการปัสสาวะแสบขัดหรือปนเลือดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้ร่วมด้วยหากมีเลือดปนออกมา อาจเกี่ยวกับการมีเยื่อบุอวัยวะเพศหรือแผลที่เย็บตรงฝีเย็บฉีกขาด การติดเชื้อในช่องคลอด การมีติ่งเนื้อที่ปากมดลูกได้อีกการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนักหากเลือดยังออกเยอะ ปวดท้องมากขึ้นเรื่อยๆ ควรพบแพทย์เพื่อตรวจเพิ่มเติม